XXV Premiu d'Ensayu «Máximo Fuertes Acevedo»
#000001
size guide visible to all products
#000008
El silenciu invisible ye un llibru singular, a medio camín ente la obra d’arte y la de pensamientu. Con un planteamientu bien orixinal y plásticu, al empar cenciellu y d’altor, l’autor va guiando a quien llee páxina tres páxina per ún de los grandes debates de la humanidá: cómo’l ruíu nos torga l’entendimientu y la comprensión. El conocimientu sociopolíticu que la ciudadanía tien o la información social que recibe ye un discursu, una ficción que los poderes económicos y políticos-y ponen delantre como una Ventana comunicacional qu’ellos manexen y mueven d’equí p’allá p’abrir o cerrar la visión según intereses. Esta Ventana comunicacional asemeya un cuadru y la pintura invita al silenciu, ye poesía muda, la palabra del silenciu. ¿Cómo pue, entós, ayudanos la pintura a conocer esa realidá? D’eso trata esti llibru, de cómo nel silenciu de la pintura vamos poder descubrir l’otru silenciu necesariu pal entendimientu y la comprensión de la realidá –la Verdá– esterior.
#000009